એસ.ટી. નિગમ બસદિઠ રૃ. એક હજારથી વધુ ગ્લોબલ પોઝીસનીન્ગ સિસ્ટમ પાછળ દર માસે ખર્ચી રહ્યું છે. જેનાથી નિગમને કોઈ જ ફાયદો નથી છતાં બંધ જીપીએસની પણ ઈજારદારને સમયસર ચૂકવણી થાય છે. ૧૧ મી જુલાઈએ નવસારી-સુરત વચ્ચે આ સિસ્ટમની એક જાગૃત મુસાફરે તપાસણી કરતા આહવા ડેપોની ૦૦૦૨, ૦૮૮૭, ધરમપુર ડેપોની ૬૫૭૧, વલસાડની ૬૩૬, ૭૨૧, ૭૭૭ કે ૭૩૦૮, ૨૩૨૨, ૬૫૭૪ વિ. અનેક બસોની જીપીએસ સેવા બંધ હતી. બસમાં એકમ ચાલુ હતા પણ અદ્યતન માહિતી આપતા ન હતા. જેમાં બે કલાક સિસોદ્રા ફસાયેલી બસની અદ્યતન જાણકારી માટે ડેપો મેનેજરને ફોન કરતાં તેઓએ કંડકટરને પૂછીને જણાવ્યું કે ૬૫૭૧ એ ૧૨-૩૦ પછી મરોલી ક્રોસ કર્યુ છે.